Lav et referat af nedenstående tekst:

Tekst:
På seks dage fik en 20-årig kvinde i 2015 brugt 187.982 kroner, hun ikke havde kassekredit for hos Danske Bank. Nu er konsekvenserne af overforbruget besluttet. Mandag blev kvinden idømt seks måneders betinget fængsel og 120 timers samfundstjeneste. Begrundelsen for dommen er, at udover at bruge Danske Banks penge brugte hun penge fra adskillige forretningsdrivende i Aalborg, Nørresundby, Pandrup, Aabybro, Saltum, Randers, Aarhus, Horsens, Odense, Roskilde og København. Den tiltalte ønskede ikke at udtale sig under retssagen. Det fortæller anklager Mette Vestergaard fra Nordjyllands Politi til TV2 Nord. Bare seks dage efter kvinden havde fået sit nye dankort fra Danske Bank aktiveret, valgte banken at spærre det - på det tidspunkt havde hun brugt cirka 16.000 kroner fra en tom konto. Men da kvinden garanterede, at overtrækket ville blive dækket af en arv, der var på vej til hende, gik banken med til at ophæve spærringen igen. Og det udnyttede den 20-årige kvinde til på to dage at bruge 171.000 kroner via Mobilepay og ved forretningsdrivende over hele landet.

Referat:
Dankort-snyd for 188.000 kroner resulterede i samfundstjeneste og seks måneders betinget fængsel for en 20-årig kvinde fra Aalborg.